
1
На основу члана 58. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016, 113/2017, 95/2018, 114/2021, 92/2023, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон),  члана 25. Одлуке о организацији Градске управе града Прокупља („Службени лист града Прокупља“ бр. 57/2022), Кадровског плана Градске управе града Прокупља, Градског правобранилаштва и Службе интерне ревизије за 2026. годину („Службени лист града Прокупља“ бр. 51/2025), на предлог начелника Градске управе града Прокупља, Градско веће града Прокупља, на седници одржаној дана 17.09. 2026. године, усваја 

ПРАВИЛНИК О ИЗМЕНАМА ПРАВИЛНИКА О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ГРАДСКОЈ УПРАВИ ГРАДА ПРОКУПЉА, ГРАДСКОМ ПРАВОБРАНИЛАШТВУ ГРАДА ПРОКУПЉА, И СЛУЖБИ ИНТЕРНЕ РЕВИЗИЈЕ ГРАДА ПРОКУПЉА

Члан 1.
У Правилнику о организацији и систематизацији радних места у Градској управи града Прокупља, Градском правобранилаштву града Прокупља и Служби интерне ревизије града Прокупља бр. 68-98/2024-02 од 18.10.2024. године (објављеним у Службеном листу града Прокупља бр.57/2024), Правилнику о измени Правилника о организацији и систематизацији радних места у Градској управи града Прокупља, Градском правобранилаштву града Прокупља и Служби интерне ревизије града Прокупља бр. 06-19/2025-02 од 28.02.2025. године (објављеним у Службеном листу града Прокупља бр.10/2025), Правилнику о измени Правилника о организацији и систематизацији радних места у Градској управи града Прокупља, Градском правобранилаштву града Прокупља и Служби интерне ревизије града Прокупља бр. 06-60/2025-02 од 16.07.2025. године (објављеним у Службеном листу града Прокупља бр.26/2025) и Правилнику о измени Правилника о организацији и систематизацији радних места у Градској управи града Прокупља, Градском правобранилаштву града Прокупља и Служби интерне ревизије града Прокупља бр. 06-106/2025-02 од 02.12.2025. године (објављеним у Службеном листу града Прокупља бр. 45/2025), МЕЊА СЕ члан 63 и то:
· Под редним бројем 129. Помоћник градоначелника за туризам и то тако да се мењају услови и сада гласе: „стечено високо образовање из научне области односно стручне области драмске и аудиовизуелне уметности на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, познавање рада на рачунару, као и потребне компетенције за обављање послова радног места.“
· После редног броја 74. додаје се нов редни број 75. и гласи: 
„75. Управно-правни послови у области борачко-инвалидске заштите

Звање: Самостални саветник				  број службеника: 1
Опис посла: води првостепени управни поступак и израђује првостепене управне акте везане за утврђивање права на борачко-инвалидску заштиту у складу са законом, Правилником и упутством надлежног министарства; врши електронску обраду података по посебном програму утврђеном од стране надлежног министарства за остваривање права на борачко-инвалидску заштиту који подразумева стварање локалне базе података, израду одговарајућег решења и доставу података министарству, као и електронски пријем података од министарства; обезбеђује спровођење законитости рада, израђује одговарајуће акте у области породичне инвалиднине, месечног новчаног примања и цивилне инвалиднине, учествује у изради решења и осталих аката из области борачко-инвалидске заштите, стара се о благовременом извршавању послова из области борачко-инвалидске заштите, пружа стручну помоћ странкама у остваривању њихових права; прати позитивне правне прописе и пружа стручна мишљења и тумачења прописа у области борачко-инвалидске заштите, води одговарајуће евиденције о оствареним правима; саставља извештаје надлежним органима о корисницима и променама у току календарске године, као и тромесечне извештаје о кретању предмета у управно-правном поступку; обавља и друге послове по налогу и упутствима руководиоца Одељења и начелника Градске управе.
Услови: стечено високо образовање из научне области односно стручне области правних наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање пет година радног искуства у струци, познавање рада на рачунару, као и потребне компетенције за обављање послова радног места.“



           Члан 2.
Саставни део измена и допуна Правилника чини Образац компетенција чије се измене, односно допуне врше.









Члан 3.
Овај Правилник ступа на снагу наредног дана од дана објављивања у „Службеном листу града Прокупља“. 

ГРАДСКО ВЕЋЕ ГРАДА ПРОКУПЉА
Број: 004175896 2026 06853 003 000 060 107 од 17.09.2026. године


         ПРЕДСЕДНИК
          ГРАДСКОГ ВЕЋА ГРАДА ПРОКУПЉА
                           Мирослав Антовић с.р.

   Издавач: Скупштина града Прокупља
  Лист уредио Ивана Обрадовић
   Главни и одговорни уредник: секретар Скупштине града Прокупља Тања Ђорђевић

